I Norge var 1. mai først blitt innført som fridag i tariffavtaler for mange funksjonærer, kommunale tjenestemenn og for arbeidere i industrien. Under den tyske okkupasjonen av Norge vedtok Quisling-styret en «lov» av 23. april 1942 nr. 1 om arbeidets dag. Markeringen i 1942 ble lagt til lørdag 2. mai. Arbeidets dag ble ikke markert i 1945. Denne okkupasjonsloven falt bort ved frigjøringen i 1945.